open-index/open-wikipedia-markdown huggingface dataset:
Leon S. Fuerth

** Leon Sigmund Fuerth ** (* 1939) je americký politik, diplomat, bezpečnostný expert a futurológ. 

## Vzdelanie
Študoval angličtinu a históriu na New Yorkskej univerzite. Titul M.P.A. získal na Harvarde.

## Kariéra
V rokoch 1993 až 2001 pracoval ako bezpečnostný poradca viceprezidenta USA Alberta Gora, Jr. Je profesorom medzinárodných vzťahov na Univerzite Georga Washingtona. Od roku 2001 pôsobil ako vedúci projektu Forward Engagement, v rámci ktorého rozpracoval koncept anticipatívneho vládnutia. Výsledky projektu publikoval vo viacerých futurologických časopisoch napr. vo World Future Review, The Foresight a The Futurist a v októbri 2012 v podobe knižnej publikácie *Anticipatory Governance - Practical Upgrade*. 

## Anticipatívne vládnutie
Koncept anticipatívneho vládnutia je založený na vytvorení anticipatívnych podporných systémov pre politické rozhodovanie, na implementácii dlhodobých časových horizontov do politického rozhodovania a na vytvorení spätných väzieb pri realizácii politického rozhodovania.

## Dielo
**Anticipatory Governance. Practical Upgrade. Equipping the Executive Branch to Cope With Increasing Speed and Complexity of Major Changes* (2012)

## Bibliografia
*Fuerth, Leon S., Faber, Evan M.H. (2012): *Anticipatory Governance. Practical Upgrade. Equipping the Executive Branch to Cope With Increasing Speed and Complexity of Major Changes*. National Defense University Press, Washington, D.C., október 2012

## Externé odkazy
* forwardengagement.org
* globalmagazin.sk  - Anticipatívne vládnutie v informačnom veku

Kategória:Futurológovia
Kategória:Politici USA
Kategória:Narodenia v 1939
Kategória:Absolventi New York University
Kategória:Absolventi Harvard University
Kategória:Vyučujúci na George Washington University
Pierre Wack

** Pierre Wack ** (* 1922 - † 1997) bol francúzsky ekonóm, prognostik a futurológ. Bol priekopníkom scenárového myslenia a scenárového plánovania.

## Kariéra
Pierre Wack vytvoril a viedol tým pre tvorbu dlhodobých scenárov v Royal Dutch Shell / London Group, kde pôsobil do roku 1982. Zaoberal sa tvorbou dlhodobých scenárov. Svoje poznatky zo scenárového myslenia a scenárového plánovania publikoval v *Harvard Business Review* v dvoch článkoch.

## Dielo
* *Scenarios: The Gentle Art of Reperceiving* (1984)
* *Scenarios: Uncharted Waters Ahead* (1985)
* *Scenarios: Shooting the Rapids* (1985)

## Bibliografia
* Wack, Pierre (1985): *Scenarios: Uncharted Waters Ahead.* Harvard Business Review. september-október 1985
* Wack, Pierre (1985): *Scenarios: Shooting the Rapids.* Harvard Business Review. november-december 1985

## Externé odkazy
* hardintibbs.com  - Pierre Wack

Kategória:Futurológovia
Kategória:Ekonómovia USA
Kategória:Narodenia v 1922
Kategória:Úmrtia v 1997
Babolský háj

**Babolský háj** je prírodná pamiatka ev. č. 1920, v lokalite Babolky, čo je štvrť mesta Letovice v okrese Blansko. Správa AOPK Brno. Výmera je 5,05 ha, celková plocha vrátane ochranného pásma 17,12 ha.

## Ochrana
Predmetom ochrany je mokraď s výskytom vzácneho papradníka močiarneho (*Thelypteris palustris*).

## Referencie


## Externé odkazy
* Na stránke Turistika.cz 
* Plán ochrany PP  

## Zdroj

 

Kategória:Chránené územia v okrese Blansko
Kategória:Mokrade v Česku
Bačov (prírodná pamiatka)

**Bačov** je prírodná pamiatka ev. č. 1010 približne 1 km severozápadne od dediny Bačov, čo je mestská časť Boskovíc v okrese Blansko. Oblasť spravuje AOPK Brno.

Predmetom ochrany je ojedinelé paleontologické nálezisko krytolebcov (stegocepalus) v opustenom lome, ktorý sa nachádza v zalesnenej stráni Bačovského kopca. Nachádza sa tu jedno z najznámejších a ľahko prístupných nálezísk permskej fauny z radov stavovcov na Morave.

Do oblasti pamiatky sa dá ľahko dostať po poľnej ceste vedúcej od cesty Vísky - Sudice.

## Referencie


## Pozri aj
* Zoznam chránených území v okrese Blansko

## Externé odkazy
* Geologický popis pamiatky 

## Zdroj

Kategória:Chránené územia v okrese Blansko
Balcarova skála - Vintoky

**Balcarova skala - Vintoky** je prírodná rezervácia ev. č. 1930 nachádzajúca sa na južnom okraji obce Ostrov u Macochy v okrese Blansko. Oblasť spravuje Správa CHKO Moravský kras.

## Ochrana
Predmetom ochrany je jaskyňa Balcarka, Vintocká priepasť a spoločenstvá skalných stepí.

Nachádza sa na povrchu jaskyne Balcarka a na priľahlých pozemkoch Ostrovského a Suchého žľabu a Krasovského údolia. Poslaním rezervácie je ochrana geomorfologicky cenného krasového územia v devónskych vápencoch severnej časti Moravského krasu s jeho jaskynnými systémami (jaskyne Balcarka, Vintocké priepasti, prepadanie Krasovského potoka a ďalšie) a ochrana skalných lesostepných spoločenstiev.

## Referencie


## Pozri aj
* Zoznam chránených území v okrese Blansko

## Externé odkazy
* Na stránke turistika.cz 
* Lysa hora.cz 

## Zdroj

Kategória:Chránené územia v okrese Blansko
Kategória:Chránená krajinná oblasť Moravský kras
Kategória:Skalné útvary v Česku
Páni majú radšej blondínky

[náhľad|[Marilyn Monroe a Jane Russell, hlavné predstavoteľky filmu]]
**Páni majú radšej blondýnky** () je americký film z roku 1953 v hlavnej úlohe s Marilyn Monroe a Jane Russellovou. 

Film je adaptáciou Broadwayskej hry od Carol Channing. Scenár napísala Anita Loos.

## Dej
Lorellai Lee (Marilyn Monroe) so svojou priateľkou Dorothy Show (Jane Russe) pracujú ako tanečnice v jednom kabaretnom podniku v meste New York. Keď Lorellai požiada jej priateľ o ruku, rozhodne sa ešte pred svatbou vycestovať do Francúzska a užiť si slobodu so svojou kamarátkou Dorothy. Po čase ale nastanú na lodi komplikácie, ktoré prekazia plánovanie svadby a Lorellai musí niečo so svojou kamarátkou Dorothy vymyslieť, aby jej budúci manžel upustil od zrušenia svadby. Nakoniec sa všetko vysvetlí a obidve šťastne prídu až pred oltár.

## Piesne

* *Two little girls from little rock* (Dve ženy z malého mesta)
* *Diamond´s are girls best friend* (Diamanty su pre ženu najlepší priatelia)
* *Ain´t anyone here for love?* (Je tu niekto pre lásku?)
* *When love goes wrong* (Keď sa láska kazí)
* *Bye. bye baby!* (Zbohom, miláčik!)
* *Four French dance* (pieseň sa nakoniec vo filme neobjavila)

## Réžia a štáb

Film režíroval Howard Hawks, ktorý už pracoval s Marilyn Monroe a mal s ňou skúsenosti. Pôvodne sa uvažovalo nad tým, že Marilyn a Jane budú cestovať do Afriky, ale štúdio nápad zamietlo ako veľmi nákladný.

Výrobné náklady boli 2 260 000 dolárov, tržby 5 100 000 dolárov.
                                                                                     
## Iné projekty

## Externé odkazy
* 
* 

Kategória:Filmové komédie USA
Kategória:Romantické filmy USA
Kategória:Filmy z 1953
Kategória:Filmy 20th Century Fox
Kategória:Filmy podľa názvu
Ústav analytickej chémie

náhľad|Sídlo ústavu

**Ústav analytickej chémie** je jedným z ústavov Fakulty chemickej a potravinárskej technológie Slovenskej technickej univerzity v Bratislave. Bol založený v roku 1941. Jeho prednostom bol prof. RNDr. Teodor Krempaský, ktorý bol súčasne aj prednostom Ústavu anorganickej chémie. Prednáškami bol poverený prof. Ing. Dobroslav Prístavka, ktorý sa roku 1948 stal prednostom a následne prvým vedúcim Katedry Analytickej chémie.

## Dejiny
* 1941 – zriadenie ústavu
* 1948 – pričlenenie ústavu k Ústavu anorganickej chémie
* 1950 – pri vzniku Chemickej fakulty sa Ústav transformoval na Katedru analytickej chémie
* 2006 – vznik Ústavu v podobe v ktorej boli doňho pričlenené oddelnie Analytickej chémie a odelenie NMR a hmotnostnej spektrometrie

Nasledovníkmi T. Krempaského a D. Prístavku boli vo vedení Ústavu či Katedry analitickej chémie nasledovné osobnosti:
* 19611972: doc. Ing. Otokar Líška, CSc.
* 19721990: prof. Ing. Ján Garaj, DrSc.
* 19901997: doc. Ing. Jozef Polonský, CSc.
* 19982009: prof. Ing. Jozef Lehotay, DrSc., od roku 2006 ako vedúci ústavu
* 2009súčasnosť: prof. Ing. Ján Labuda, DrSc.

## Oddelenia
* Oddelenie analytickej chémie
Od roku 1941 prešlo dlhým vývojom, kedy sa menili pracovníci a narastal očet študentov. V roku 1955 sa vytvorila špecializácia Technická analitická chémia

Výskumný a pedagogický záber je široký. Ťažiskovými oblasťami sú separácia látok v zložitých zmesiach kvapalinovou a plynovou chromatografiou, elektroanalytická chémia zameraná na voltampérometrické senzory a biosenzory, spektrálne metódy stopovej prvkovej analýzy, a chemometrické spracovanie analytických dát.

* Oddelenie NMR a hmotnostnej spektrometrie
Centrálne laboratórium bolo zložené z laboratória NMR spektroskopie (vedúci doc. Ing.T. Liptaj, CSc.), laboratória hmotnostnej spektrometrie (vedúci Ing. T. Jakubík, CSc.) a laboratóra röntgenovej mikroanalýzy (vedúci doc. Ing. J. Lokaj, CSc.)
Vedúcimi CL do 2006 boli:
* 19821989: Ing. Igor Goljer, CSc. 
* 19901996: doc. Ing. Tibor Liptaj, CSc. 
* 19972002: doc. Ing. Ján Leško, CSc. 
* 20022005: doc. Ing. Ján Lokaj, CSc. 
* 2006súčasnosť: doc. Ing. Tibor Liptaj, CSc.  
V 2006 bolo do Ústavu ananlytickej chémie začlenené laboratórium NMR spektroskopie a hmotnostnej spektrometrie  bolo z nich vytvorené Oddelenie. Laboratórium röntgenovej mikroanalýzy bolo pričlenené do Ústavu anorganickej chémie, technológie a materiálov. 
Vedúcim bol menovaný doc. Ing. Tibor Liptaj, CSc.

V marci 2016 došlo v dôsledku rozdelenia ústavu na samostatné pracovická ku vzniku samostatného Ústavu analytickej chémie a Centrálnych laboratórií.

## Externé odkazy
* Stranka ústavu na domovskej stránke FCHPT STU
* Ján Labuda, 70. výročie založenia Ústavu analytickej chémie a 110. výročie narodenia jeho zakladateľa prof. Ing. Dobroslava Prístavku,  SPEKTRUM, Vydavateľstvo STU, Bratislava, 2011, č. 8., str. 56

Kategória:Fakulta chemickej a potravinárskej technológie Slovenskej technickej univerzity v Bratislave
Kategória:Chémia na Slovensku
Kabaddi na Ázijských hrách

[náhľad|Zápas v kabaddi na [Ázijské hry 2006|Ázijských hrách 2006]]
**Kabaddi na Ázijských hrách** je turnaj v kabaddi, ktorý sa organizuje v rámci multišportového podujatia Ázijských hier. Organizuje ho Ázijská federácia kabaddi (AAKF). Prvýkrát sa kabaddi objavilo ako demonštračný šport na 9. ázijských hrách v roku 1982 v Naí Dillí. Do oficiálneho programu hier bolo zaradené až na 11. ázijských hrách v roku 1990 v Pekingu, vtedy iba v mužskej kategórii. Turnaj v kabaddi sa odvtedy organizuje pravidelne. Ženský turnaj mal svoju premiéru až na 16. ázijských hrách v roku 2010 v Kantone. V oboch kategóriách dominujú družstvá Indie.

## Turnaj mužov
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti mužských družstiev na Ázijských hrách
(do 2022)

## Turnaj žien
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti ženských družstiev na Ázijských hrách
(do 2022)

## Referencie

## Pozri aj
* Kabaddi na Ázijských halových hrách
* Majstrovstvá Ázie v kabaddi
* Kabaddi na Juhoázijských hrách

## Externé odkazy
* Oficiálna stránka Ázijskej federácie kabaddi 
* Kabaddi na oficiálnej stránke Ázijskej olympijskej rady  

## Zdroj
* Kabaddi na Ázijských hrách na stránke doha-2006.com *archive.org*
Cukl a Rozsečské rašeliniště

**Cukl a Rozsečské rašeliniště** je prírodná pamiatka ev. č. 1011. Leží neďaleko obce Rozseč nad Kunštátem v okrese Blansko.

## Ochrana
Predmetom ochrany sú mokraďové lúky, ktoré tvoria refúgium obojživelníkov.

## Prírodné pomery
### Geológia a geomorfológia
Prírodná pamiatka Cukl a Rozsečské rašeliniště leží juhozápadne pod obcou Rozseč nad Kunštátem južne pozdĺž cesty na Hodonín v plytkom pramennom úvale Rozsečského potoka, s väčším či menším zamokrením podzemnými vodami, v nadmorskej výške 630-650 metrov nad morom. Je tvorená pestrou mozaikou rybníkov, vodných tôní, vlhkých lúk, podmáčaných olšín a mokradí na podklade pleistocénnych hlinitopiesčitých svahových usadenín, s kameňmi a balvanmi ruly uvoľnenými počas mrazového zvetrávania okolitých chrbátov, prekrytých holocénnymi splachovými sedimentami.

### Flóra
Zvlášť chránené a ohrozené druhy rastlín na území prírodnej pamiatky sú vstavačovec májový *(Dactylorhiza majalis)*, vachta trojlistá  *(Menyanthes trifoliata)*, všivec lesný *(Pedicularis sylvatica)*, bleduľa jarná  *(Leocojum vernum)*, bradáčik vajcovitolistý *(Listera ovata)*, valeriána dvojdomá *(Valeriana dioica)*, prvosienka vyššia  *(Primula elatior)*, ostrica odchylná *(Carex appropinquata)*.

### Fauna
Významné druhy živočíchov na území prírodnej pamiatky: z obojživelníkov a plazov mlok obyčajný *(Triturus vulgaris)*, mlok horský  *(Triturus alpestris)*, mlok hrebenatý *(Triturus cristatus)*, kunka červenobruchá *(Bombina bombina)*, ropucha obyčajná  *(Bufo bufo)*, rosnička zelená  *(Hyla arborea)*, skokan hnedý  *(Rana temporaria)*, skokan štíhly *(Rana dalmatina)*, 
*[[skokan zelený]]*  *(Rana esculenta)*, slepúch lámavý *(Anguis fragilis)*, užovka obojková *(Natrix natrix)*, vretenica severná *(Vipera berus)*. Z významných druhov vtákov hniezdi na území prírodnej pamiatky strakoš obyčajný *(Lanius collurio)*.

## Referencie


## Pozri aj
* Rašelinisko
* Mokraď (ekológia)
* Zoznam chránených území v okrese Blansko

## Externé odkazy
* [Stránky obce [Rozseč nad Kunštátem]]
* Plán ochrany pamiatky na r.2011-20 (pdf) 
* Turistický portál CZeCOT.cz

## Zdroj

Kategória:Chránené územia v okrese Blansko
Kategória:Povodie Svratky
Kategória:Mokrade v Česku
Rádio Anténa Rock

**Rádio Anténa Rock** bola rocková rozhlasová stanica, ktorá vznikla zmenou formátu pôvodného Rádia Anténa, ktoré hralo staršie celosvetové hity o polnoci z 30. septembra 2014 na 1. októbra 2014. Sídlo mala v Bratislave. S počúvanosťou 3,5% (2+3Q 2020) bola ôsma najpočúvanejšia rozhlasová stanica. Svoje pôsobenie zakončila presne na 7. výročie; o polnoci z 30. septembra 2021 na 1. október 2021.

## Vysielače

## Referencie

## Zdroj
* Oficiálna webstránka

Anténa Rock
Kategória:Vzniklo v 2014
Theatre of Eternal Music

**Theatre of Eternal Music** alebo tiež **The Dream Syndicate** bol hudobný súbor pôsobiaci v šesťdesiatych rokoch dvadsiateho storočia na undergroundovej scéne v New Yorku. Viedol ho saxofonista a hudobný skladateľ La Monte Young a ďalej v ňom v rôznych obdobiach pôsobili napríklad jeho manželka Marian Zazeela, waleský violista John Cale, perkusionista Angus MacLise, huslista Tony Conrad, klavirista Terry Riley alebo saxofonista Terry Jennings. Jedinou konštantnou osobou v skupine zostával Young.

Jej štýl sa radil k drone music, štýlu, ktorý sa vyznačoval trvale rovnakým zvukom. Rôzni členovia tento štýl využívali aj v neskorších rokoch, Cale napríklad ako člen skupiny The Velvet Underground. Cale takisto začal začiatkom 21. storočia vydávať sériu archívnych nahrávok zo šesťdesiatych rokov nazvanú *Inside the Dream Syndicate*; prvá časť dostala názov *[[Day of Niagara]]* a obsahovala nahrávky zhotovené v zostave John Cale, Tony Conrad, Angus MacLise, La Monte Young a Marian Zazeela.

## Referencie


## Zdroj

Kategória:Hudobné skupiny USA
Biznis

**Biznis** alebo staršie **business** môže byť v ekonomike:
* obchodná činnosť
* obchodné podnikanie
* obchodná činnosť alebo výhľad na prínosný obchod
* obchodný dohovor
* podnikanie vôbec, najmä vo väčšom rozsahu
* úspešné (komerčné) podnikanie
* zisk z úspešného podnikania
* prenesene: bezohľadné naháňanie sa za ziskom

## Poznámky


## Zdroje
* biznis. In: 
* biznis. In: 
* biznis. In: 
* 
* business. In:  
* business. In: *The Oxford English Dictionary Second Edition on CD-ROM Version 4.0*. ISBN 978-0-19-956383-8.
* American Heritage Dictionary of the English Language
Walter De Maria

**Walter De Maria** (* 1. október 1935 – † 25. júl 2013) bol americký sochár a príležitostný hudobník a hudobný skladateľ.

V rokoch 1953-1959 študoval na University of California v Berkeley. Celý život žil a pracoval v New Yorku. Jedna z jeho najznámejších prác je The Lightning Field.

V polovici šesťdesiatych rokov bol krátko členom skupiny The Primitives, v ktorej hral na bicie. Spolu s ním tu hrali ešte aj Lou Reed, John Cale a Tony Conrad, pričom prvý dvaja neskôr založili skupinu The Velvet Underground.

## Referencie


## Zdroj

Kategória:The Velvet Underground
Kategória:Sochári USA
Kategória:Hudobní skladatelia USA
Ragby na Ázijských hrách

[náhľad|Dejiská [Ázijské hry|Ázijských hier]] 
**Ragby na Ázijských hrách** je rugbyový turnaj, ktorý sa organizuje v rámci multišportového podujatia Ázijských hier a ktorý organizuje Ázijská ragbyová únia (Asia Rugby, predtým ARFU). Prvýkrát bolo ragby oficiálne zaradené do programu hier na 13. ázijských hrách v roku 1998 v Bangkoku, vtedy iba v mužskej kategórii. Súťaž prebiehala v dvoch ragbyových disciplínach, v klasickom pätnáskovom ragby a v sedmičkovom ragby. Ragbyový turnaj sa odvtedy organizuje pravidelne. Od hier v roku 2006 sa hrá už iba turnaj v sedmičkovom ragby. Ženský turnaj mal svoju premiéru na 16. ázijských hrách v roku 2010 v Kantone. Na prvých dvoch turnajoch zvíťazila v oboch disciplínach , v nasledujúcich turnajoch mužov víťazilo  a .

## Turnaj mužov
### Pätnástkové ragby

### Sedmičkové ragby
#### Zoznam

 Turnaj sa kvôli pandémii COVID-19 presunul a odohral až v roku 2023.

### Medailová bilancia družstiev

### Účasti mužských družstiev na Ázijských hrách
(do 2022)

## Turnaj žien
### Sedmičkové ragby
#### Zoznam

#### Medailová bilancia družstiev

#### Účasti ženských družstiev na Ázijských hrách
(do 2022)

## Referencie

## Pozri aj
* Majstrovstvá Ázie v sedmičkovom ragby

## Externé odkazy
* Oficiálna stránka Asia Rugby 
* Ragby na oficiálnej stránke Ázijskej olympijskej rady  

## Zdroje
* Mužský a ženský ragbyový turnaj Ázijských hier na stránke the-sports.org 
* Ázijské hry na stránke rugby7.com 
* Ázijské hry na stránke Asia Rugby
Prírodný park Halasovo Kunštátsko

náhľad|Krajina Halasovho Kunštátska pri pohľade z Lhoty u Letovíc
náhľad|Značka Halasovho Kunštátska
**Halasovo Kunštátsko** je prírodný park, ktorý sa nachádza v severozápadnej časti okresu Blansko a jeho centrom je viac ako dva a pol tisícové mesto Kunštát. Park je celoročne voľne prístupný a pohyb v ňom nie je nijako zásadne obmedzený.

## Názov
Tento park získal svoje meno po básnikovi Františkovi Halasovi. Tento významný český básnik prežil časť svojho života práve v Kunštáte. Tento kraj si veľmi zamiloval a napísal o ňom lyrickú báseň „Já se tam vrátím“. V roku 1945 sa stal prvým čestným občanom mesta Kunštát. Na Kunštátskom cintoríne sú tiež František Halas aj jeho manželka pochovaní.
 
## Poloha, rozloha, vznik
Samotný prírodný park Halasovo Kunštátsko je len jednou z troch častí Mikroregiónu Kunštátsko - Lysicko.

Rozloha tohto parku činí 68,5 km² a vyhlásený bol v roku 1980. Ďalšie dve časti mikroregiónu tvorí park Svratecká hornatina o rozlohe 100,7 km², vyhlásený v roku 1990, ktorý leží západne od Halasovho Kuštátska a park Lysicko o rozlohe 40,2 km², vyhlásený v roku 1994, ktorý leží južne od Halasovho Kunštátska.

Park sa rozkladá na katastrálnom území alebo na časti katastrálneho územia takmer tridsiatich obcí, medzi ktoré patria: Drnovice, Hlboké u Kunštátu, Jasinov, Klevetov, Kunice, Kunštát, Letovice, Lhota u Letovíc, Lúka, Makov, Nýrov, Ořechov, Petrov , Rozseč nad Kunštátu, Rozsíčka, Rudka, Sasina, Sebranice, Sulíkova, Svitávka, Sychotín, tasovice, Touboř, Újezd ​​u Kunštátu, Voděrady, Vřesice, Zábludov, Zboněk, Zbraslavec.

Územie je tvorené členitou vrchovinou, pričom najnižší bod sa nachádza vo výške 320 metrov nad morom a najvyšší vrchol, Kulíšek, siaha do výšky 691 metrov.

## Pamiatky
Medzi významné kultúrne pamiatky regiónu patrí napríklad Burianova rozhľadňa a jaskyňa Blanických rytířů pri Rudke pri Kunštáte, renesančný zámok Kunštát a barokový zámok Lysice. Ďalším významným zámkom je barokový zámok v neďalekých Letoviciach.

## Turistika a šport
Medzi významné turistické atrakcie patria v zime prevažne lyžiarske areály v Hlubokém u Kunštátu a v neďalekej Olešnici na Morave. V jarných a prevažne potom v letných mesiacoch je tunajšia príroda hojne vyhľadávaná milovníkmi turistiky, kedy je možné tu stretnúť miestnych, ako aj prevažne turistov zo vzdialenejších miest republiky.

Centrom regiónu je mesto Kunštát, odkiaľ do okolia vedie niekoľko peších značených trás i cyklotrás. Ďalšou možnosťou, ako využiť voľný čas je vodná nádrž Křetínka, ktorú v letnom období využívajú stovky ľudí napríklad na kúpanie, rybárčenie, jazdenie na loďkách, plachetniciach pod.

### Zoznam cyklotrás prechádzajúcich územím Halasovho Kunštátska

## Referencie
# http://www.jizni-morava.cz/?tpl=42&typ=1&id=1065
# http://www.turistika.cz/mista/prirodni-park-halasovo-kunstatsko
# http://www.turistika.cz/vylety/zajimavosti-pr-parku-halasovo-kunstatsko
# http://www.cyklo-jizni-morava.cz/mistni-cyklotrasy

## Iné projekty

## Externé odkazy
* Mesto Kunštát
* Mesto Letovice 

## Zdroj

Halasovo Kunštátsko
Halasovo Kunštátsko
Kriket na Ázijských hrách

[náhľad|Kriketový zápas žien na [Ázijské hry 2014|Ázijských hrách 2014]]
**Kriket na Ázijských hrách** je kriketový turnaj, ktorý sa organizuje v rámci multišportového podujatia Ázijských hier. Organizuje ho Ázijská kriketová rda (ACC). Do oficiálneho programu hier bol kriket zaradený až na 16. ázijských hrách v roku 2010 v Kantone, v mužskej i ženskej kategórii zároveň a to vo verzii *Twenty20*. Rozhodlo sa o tom na zasadnutí Ázijskej olympijskej rady (OCA) v Kuvajte v apríli 2007. Kriketový turnaj sa odvtedy organizuje pravidelne. V oboch kategóriách na ňom dominujú družstvá Južnej Ázie, ktoré zvíťazili na všetkých turnajoch.

## Turnaj mužov
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti mužských družstiev na Ázijských hrách
(do 2022)

## Turnaj žien
### Zoznam

Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

### Medailová bilancia družstiev

### Účasti ženských družstiev na Ázijských hrách
(do 2022)

## Referencie

## Pozri aj
* Majstrovstvá Ázie v krikete
* Kriket na Pacifických hrách

## Externé odkazy
* Oficiálna stránka Ázijskej criketovej rady 
* Kriket na oficiálnej stránke Ázijskej olympijskej rady
Litofyt

**Litofyt** alebo **petrofyt** (gr. litos - skala, phyton - rastlina) je organizmus, ktorý osídľuje holý povrch skál, alebo koreňmi vniká do skalných puklín. Litofyty sú napríklad riasy, lišajníky, niektoré vysokohorské kroviny (napr. Lithothamnium).

## Referencie
Křtinský lom

**Křtinský lom** je prírodná pamiatka ev. č. 5613 na severnom konci obce Křtiny v okrese Blansko. Geomorfologicky patrí Moravskému krasu.

Predmetom ochrany sú unikátne rastlinné a živočíšne spoločenstvá, ktoré sa vyvinuli v priestore bývalého lomu na drobu. Najcennejšou časťou lomu je jeho spodné poschodie s mokraďou, na ktorý je viazaná populácia silne ohrozeného mloka hrebenatého. Zo vzácnych rastlinných druhov sa tu vyskytujú vstavačovec strmolistý *(Dactylorhiza incarnata)*, ostrica Oederova *(Carex viridula)* a pálka Laxmannova *(Typha laxmannii)*. Predmetom ochrany je tiež ako významný krajinný prvok samotný útvar lomu.

## Referencie


## Pozri aj
* Zoznam chránených území v okrese Blansko

## Iné projekty

## Externé odkazy
* Křtinský lom
* Křtinský lom na stránkach AOPK

## Zdroj
*

Kategória:Chránené územia v okrese Blansko
Kategória:Drahanská vrchovina
Kategória:Lomy v Česku
Alois Lexa von Aehrenthal

Gróf **Alois Lexa von Aehrenthal** (* 27. september 1854, Hrubá Skála – † 17. február 1912, Viedeň) bol rakúsko-uhorský diplomat a politik. 

Pôsobil ako veľvyslanec v Bukurešti a Petrohrade, od roku 1906 bol ministrom zahraničných vecí Rakúska-Uhorska. Presadzoval vplyv Habsburgovcov na Balkáne a bol odporca vojny proti Srbsku.

## Zdroj

Kategória:Rakúsko-uhorskí politici
Kategória:Rakúsko-uhorskí diplomati
Kategória:Držitelia Radu svätej Anny
Kategória:Úmrtia na leukémiu
Kategória:Držitelia Radu Leopolda
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia Radu Františka Jozefa
Kategória:Nositelia Radu železnej koruny
Aelfric Grammaticus

**Aelfric (Ælfric) Grammaticus** (* cca 955 - † 1010, Eynsham) bol anglický mních, hlavný predstaviteľ tzv. benediktínskeho obdobia staroanglickej literatúry. Pôsobil vo Winchesteri a Eynshame. Je autorom životopisov svätých, kázní, latinskej gramatiky a teologických prác.

## Zdroj

Kategória:Anglickí spisovatelia
Kategória:Narodenia v 955
Kategória:Úmrtia v 1010
Nalin & Kane

**Nalin & Kane** bola nemecká trance dvojica producentov Andryho Nalina a Harryho Kanea. Ich hudobný prelom nastal hitmi ako „Beachball“ alebo „Open Your Eyes“ ktoré sa považujú za hity klasického trancu.

Andry a Harry začali spolupracovať spoločne v roku 1993 pod názvom Nalin Inc. a vydali prvý singel „Planet Orange“, z roku 1994. Po založení nahravaciej spoločnosti Superfly Records v roku 1995 vydali skladby „The K-People“, „Backfire“ a ich prelomovú skladbu „Beachball“. Úspech mali aj pri iných remixoch skladieb ako od interpreta Energy 52 – „Café Del Mar“ alebo Da Hool – „Meet Her At The Love Parade“. Koncom roka 1999, vydali ich debutový album *Krystal Palace*.

## Diskografia
### Albumy
* 1999 *Krystal Palace* – Superfly Records, CD 
* 2001 *The Remixes* 
* 2002 *Different Affairs*

### Single
#### Ako Nalin & Kane
* 1995 „Krazy People“
* 1996 „Backfire“
* 1996 „Vol. III“
* 1997 „Beachball“
* 1997 „Talkin' About“
* 1999 „Live at the Crystal Palace“
* 1999 „Open Your Eyes“

#### Ako Nalin Inc
* 1993 „Apalusa“
* 1994 „Planet Orange“
* 1995 „Call U“
* 1996 „Condensed EP“
* 1997 „Planet Violet“
* 1999 „Magic Fly“
* 2002 „Scream“
* 2002 „African Harvest“
* 2003 „Planet Violet 2003“

## Referencie

## Zdroj

Kategória:Nemecké trance hudobné skupiny
Kategória:Nemecké elektronické hudobné skupiny
Kategória:Elektronické hudobné dvojice
Kategória:Hudobné skupiny z 1993
Kategória:Remixéri
Softbal na Ázijských hrách

[náhľad|Dejiská [Ázijské hry|Ázijských hier]] 
**Softbal na Ázijských hrách** je softbalový turnaj, ktorý sa koná v rámci multišportového podujatia Ázijských hier a ktorý organizuje Ázijská softbalová konfederácia (SCA). Do programu hier bol turnaj oficiálne zaradený na 11. ázijských hrách v roku 1990 v Pekingu. Softbalový turnaj sa odvtedy koná na hrách pravidelne a vždy iba v ženskej kategórii. Najviac víťazstiev zaznamenalo , ktoré vyhralo turnaj šesťkrát. 

## Turnaje

Poznámky:
*  Na hrách v roku 2002 vo finálový deň pršalo a preto sa finálové zápasy neuskutočnili. Medailisti boli klasifikovaní podľa výsledkov v skupine a prvého kola play-off.
* Pozn.: Hry sa mali konať v roku 2022, ale kvôli pandémii COVID-19 boli presunuté na rok 2023.

## Medailová bilancia družstiev

## Účasti družstiev na Ázijských hrách
(do 2022)

## Referencie

## Pozri aj
* Majstrovstvá Ázie v softbale
* Softbal na Hrách Juhovýchodnej Ázie

## Externé odkazy
* Oficiálna stránka Ázijskej softbalovej konfederácie 
* Softbal na oficiálnej stránke Ázijského olympijského výboru  

## Zdroje
* Ázijské hry na stránke SCA 
* Softbalový turnaj na stránke leadoffman.info 
* Softbalový turnaj Ázijských hier na stránke the-sports.org
Jozef Levický

**Jozef Levický** (* 15. november 1942, Zlaté Moravce) je bývalý slovenský futbalista a reprezentant Česko-Slovenska.

## Klubová kariéra
Nenápadný, ale veľmi užitočný futbalista, príklad klubovej vernosti. Žlto-čierny dres Interu Bratislava obliekal 15 rokov (1963-1978), odohral 340 ligových zápasov a strelil 100 gólov. Do Klubu ligových kanonierov vstúpil vo veku 35 rokov, 6 mesiacov a 21 dní ako najstarší stovkár. Všetky svoje góly dosiahol z hry, ani jeden nestrelil z pokutového alebo z priameho kopu. S Interom Bratislava sa tešil z dvoch víťazstiev v Rappanovom pohári a z triumfu v Stredoeurópskom pohári, v tom čase populárnych futbalových súťaží. Futbalové dozvuky zažil Levický v Slovane Viedeň a svoju kariéru ukončil ako správny rodák v drese Zlatých Moraviec v roku 1982.

## Reprezentačná kariéra
V reprezentácii Česko-Slovenska odohral jeden zápas, 22. novembra 1967 v Prahe proti Írsku. V kvalifikácii ME 1968 prehralo Česko-Slovensko 1:2 a prišlo o takmer istý postup na európsky šampionát.
Viac sa mu darilo v B-mužstve Česko-Slovenska, v ktorom nastúpil štyrikrát a zaznamenal tri góly.

## Ligové štatistiky
* Prvý ligový gól: Slovnaft BratislavaMotorlet Praha 5:0, 22. 3. 1964
* Prvý ligový hetrik: Bohemians PrahaSlovnaft Bratislava 1:5, 7. 6. 1965
* Stý ligový gól: Dukla B. BystricaInter Bratislava 5:1, 5. 6. 1978
* Najviac gólov v jednej sezóne: 11, Inter Bratislava, 1973/1974

## Úspechy
**Klubové**
:*Vicemajster Česko-Slovenska: 1974/75, 1976/77
:*Víťaz Rappanovho pohára: 1963, 1964
:*Víťaz Stredoeurópskeho pohára: 1969

**Individuálne**
:*člen Klubu ligových kanonierov (100 gólov)

## Referencie


## Externé odkazy
*FOTBAL CZ 

Kategória:Česko-slovenskí futbalisti
Kategória:Slovenskí futbalisti
Kategória:Hráči FK Inter Bratislava
Jakub Bart-Ćišinski

**Jakub Bart-Ćišinski** (* 20. august 1856, Pančicy-Kukow – † 16. september 1909, Pančicy-Kukow) bol lužickosrbský básnik, dramatik, prozaik a katolícky kňaz.

## Štúdium
Od svojich pätnástich rokov študoval v Prahe, najprv na gymnáziu na Malej Strane neskôr teológiu na Karlovej univerzite. Bol členom lužického semináru, združenia *Serbówka* a taktiež prispieval do jej periodika *Kwětki*. V tomto období napísal aj svoje prvé dielo *Moje serbske wuznaće*. Okrem vlastnej tvorby sa venoval aj prekladaniu do hornolužickej srbčiny (mimo iné preložil aj Kollárovu *[[Slávy dcéra|Slávy dcéru]]* a Mickiewiczovu *Ódu na radosť*).

## Tvorba
Preslávil sa najmä ako básnik, za svojho života vydal celkom 14 zbierok, ale nevenoval sa výhradne poézii a jej prekladu. Napísal aj prvú lužickosrbskú drámu *[[Na hrodźišću]]*, inšpirovanú královédvorským rukopisom. Okrem toho napísal veselohru *Stary Serb* a napísal prozaické dielo *Narodowc a wotrodźeńc*.

Ako katolícky farár bol v ostrom konflikte so svojimi nadriadenými, farárom sa stal až po 18 rokoch kaplánovania, bol prideľovaný do nemeckých oblastí mimo Lužicu. Pôsobil napr. v Drážďanoch, Kamenici či v Radebergu. Na dva roky bol dokonca preložený do severných Čiech, do kláštora v Zákupoch na Českolipsku. Možnosť pôsobiť v Lužici mu umožnil skorý odchod do dôchodku v roku 1903.

V rokoch 1876 až 1881 bol nakladateľom časopisu Lipa Serbska a v rokoch 1904 až 1909 časopisu Łužica. Svoje diela písal výhradne vo svojom materskom jazyku, hornolužickej srbčine.

Vo svojom diele bojoval proti rezignácii a bol silno národne orientovaný, za čo bol kritizovaný aj od mnohých Lužických Srbov, ale na druhej strane ho škrel rozpor spôsobený mladosrbským hnutím, na čo reagoval aj vo svojej tvorbe.

Pochovaný je na cintoríne vo Wotrowe.

## Dielo
*Moje serbske wuznaće
*Nawozenja (1877)
*Narodowc a wotrodźenc (1879}
*Na hrodźišću (1880)
*Slubowanje ze zadźěwkami (1881)
*Słowjanam (1884)
*Kniha sonetow (1884)
*Formy (1888)
*Priroda a wutroba (1889)
*Serbske zynski (1897)
*Ze ziwienja (1899)
*Za cichim (1906)
*Serbske wobrazki (1908)
*Krew a Kraj (1909)

## Zroj

Kategória:Spisovatelia píšuci po lužickosrbsky
Kategória:Nemecké osobnosti lužickosrbského pôvodu
Habrová (prírodná pamiatka)

**Habrová** je prírodná pamiatka ev. č. 1867. Nachádza sa neďaleko obcí Černovice a Chlébské, okres Blansko v doline Chlébského potoka.

## Ochrana
Predmetom ochrany sú prírode blízke porasty s prevahou hrabu a druhovo bohatým bylinným poschodím, sprevádzané skalnými útvarmi.

## Prírodné pomery
### Geológia
Geomorfologicky prináleží okrsku Sýkořská hornatina (podcelok Nedvědická vrchovina, celok Hornosvratecká vrchovina). Podložie tvorí porfyroblastická muskoviticko až sericiticko-muskovitická rula Bítešskej skupiny, tvoriaca početné mrazové zruby. Pôdy reprezentujú kambiz (dystrická, rankerová, pseudoglejová) a pseudoglej typický (kambický).

### Flóra
Z drevín sú zastúpené buk lesný, dominantné hrab obyčajný, jaseň štíhly, javor horský, javor mliečny a smrek obyčajný, medzi kríkmi baza čierna, lykovec jedovatý, ostružina, ríbezľa egrešová. Rastlinstvo zastupuje bažanka trváca, hrachor jarný, cesnačka lekárska, pakost smradľavý, papraď samčia, kokorník voňavý, zubačka cibuľkonosná, netýkavka nedotklivá, nezábudka lesná, starček vajcovitolistý, vranovec štvorlistý, zvonček broskyňolistý, žindava európska a ďalšie, huby napríklad smrček černastorebrový a hodvábnica Mougeotova.

### Fauna
Z hmyzu je to mníška obyčajná, mramorovka smreková, mora čistcová alebo piadivka netýkavková, v okolí hniezdia výr skalný a bocian čierny.

## Referencie

*

## Pozri aj
* Zoznam chránených území v okrese Blansko

## Externé odkazy
* Agentúra ochrany prírody a krajiny ČR

Kategória:Chránené územia v okrese Blansko
Kategória:Lesy v Česku
Kategória:Skalné útvary v Česku
Na hrodźišću

**Na hrodźišću** (hornolužickosrbsky: Na hradisku) je dráma v piatich dejstvách hornolužickosrbského autora Jakuba Bart-Ćišinskeho napísaná roku 1879. Je to jedno z prvých diel tamojšieho národného obrodenia, a prvá dráma v hornolužickej srbčine. Okrem toho vyšla v poľštine a nemčine.

## Dej

Dej sa odohráva roku 805 na hradisku neďaleko Budyšína (dnešného Bautzenu v Sasku). Na svadbu Wjelesława, syna milčanského kráľa Miliducha a Łady, dcéry polabského kráľa Brónmila, príde posol so správou, že Frankovia napadli polabský kmeň Glomačanov. Kráľ Miliduch chce spojiť bojovníkov všetkých polabských kmeňov a poslať ich do boja. Wjełeslaw si v zápase s Tungelom vybojuje právo stať sa vodcom armády ale odmieta priniesť obety pohanským bohom, lebo sa stal kresťanom. Srbskí starešinovia v tom vidia zradu a odsúdia ho na smrť. Pred popravou blesk zabíja najvyššieho kňaza a zničí Hradisko. Všetci to pokladajú za znamenie kresťanského Boha a sú ochotní nasledovať Wjelesława v boji za národnú slobodu.

## Zdroje
* 

Kategória:Knihy z 1897
Kategória:Divadelné hry 19. storočia
Islamský štát

**Islamský štát** môže byť:
* s malým zač. písmenom:
** všeobecne: štát, kde väčšina obyvateľstva vyznáva islam
** štát, v ktorom sa uplatňuje islamské právo šaría, pozri islamský štát (forma vlády)
** nepresne: označenie členského štátu Organizácie islamskej konferencie, pozri pod Organizácia islamskej konferencie
* (s veľkým zač. písmenom) džihádistická militantná organizácia, pozri Islamský štát (militantná organizácia)

## Referencie
Pavlovské mokřady

**Pavlovské mokřady** je prírodná rezervácia ev. č. 1064 severovýchodne od obce Benešov v okrese Blansko.

## Ochrana
Predmetom ochrany je rašelinisko prechodového až vrchoviskovéhoho typu, ako jediná lokalita v rámci geomorfologického celku Drahanskej vrchoviny s výskytom chránených a ohrozených druhov rastlín: brezy bielej (*Betula pubescens*), vstavačovca májového (*Dactylorhiza majalis*), páperníka pošvatého (*Eriophorum vaginatum*), kosatca sibírskeho (*Iris sibirica*), rosičky okrúhlolistej (*Drosera rotundifolia*), vachty trojlistej (*Menyanthes trifoliata*), kľukvy, ďalej chránených a ohrozených druhov živočíchov: mloka horského (*Triturus alpestris*), vretenice severnej (*Vipera berus*), niekoľkých druhov skokanov, ľabtušky lúčnej (*Anthus pratensis*) a ďalších.

## Pozri aj
* Zoznam chránených území v okrese Blansko

## Referencie


## Iné projekty

## Externé odkazy
* Stránky Jižní-Morava.cz 
* Stránky Turistika.cz 
* empepa.net niekoľko nádherných obrázkov mokradí 

## Zdroj

Kategória:Chránené územia v okrese Blansko
Kategória:Rašeliniská v Česku
Kategória:Mokrade v Česku
Kunašir

**Kunašir** (; po āinsky Kunaširi — Čierny ostrov; 国後島, *Kunasiri-tó*) je najjužnejší ostrov ruských Kurilských ostrovov. Administratívne patrí do ruskej Sachalinskej oblasti. Od japonského ostrova Hokkaido ho oddeľuje prieliv Nemuro. Na ostrov si robí nárok Japonsko, ktoré ho považuje za súčasť prefektúry Hokkaido.

Ainský názov (Kunaširi) ostrova znamená *čierny ostrov*, podľa sfarbenia miestnych lesov. Na ostrove ležia štyri činné sopky, najznámejšia z nich je Ťaťa.

## Geografia
náhľad|left|Mapa znázorňujúca históriu Kurilských ostrovov. Kunašir, ako jeden z južných ostrovov, bol súčasťou Japonska v rokoch 1855 až 1945. Väčšina ostrovov Kuríl bola súčasťou Japonska v rokoch 1875 až 1945.

Rozloha ostrova je asi 1490 km². Má pretiahnutý tvar, tiahne sa od severovýchodu na juhozápad v dĺžke 123 km, šírka ostrova sa pohybuje od sedem do tridsať kilometrov. 

## Obyvateľstvo
Na ostrove žije okolo 8-tisíc ľudí (2007). Centrom ostrova je sídlo mestského typu Južno-Kuriľsk, najväčšie mesto celého súostrovia, blízko ktorého je prístav. Letisko, ktoré zabezpečuje spojenie so Sachalinom, sa nachádza pri sídle Mendelejevo.

## Pozri aj
* Ťaťa

## Iné projekty

## Zdroj
*

Kategória:Kurilské ostrovy
Ján Čapkovič

**Ján Čapkovič** (* 11. január 1948, Bratislava) je bývalý slovenský futbalista a reprezentant Česko-Slovenska.

## Klubová kariéra
So svojim bratom - dvojčaťom Jozefom Čapkovičom vytvorili najúspešnejšiu bratskú dvojicu v histórii česko-slovenského futbalu. Do Slovana Bratislava prišli z Červenej hviezdy Bratislava. V belasom drese vybojovali najväčší klubový úspech, keď 21. mája 1969 v Bazileji porazili vo finále Pohára víťazov pohárov FC Barcelona 3:2, pričom tretí gól strelil práve Ján Čapkovič. V Slovane získal tri majstrovské tituly a tri pohárové trofeje. Strelil rovnú stovku gólov, po Jánovi Arpášovi (146) a Jozefovi Luknárovi (119) je tretím najlepším strelcom v histórii Slovana Bratislava. Vo svojej dobe patril k najrýchlejším futbalistom, stovku behal za 11 sekúnd.

## Reprezentačná kariéra
V reprezentácii Česko-Slovenska debutoval 25. septembra 1968 v Kodani v kvalifikačnom zápase o postup na MS 1970 proti Dánsku (3:0). Zúčastnil sa aj finálového turnaja MS 1970 v Mexiku, kde nastúpil v záverečnom zápase česko-slovenskej reprezentácie s Anglickom (0:1). V reprezentácii končil v roku 1974 s bilanciou 20 zápasov a 6 gólov.

## Ligové štatistiky
* Prvý ligový gól: Slovan BratislavaBaník Ostrava 2:0 (2 góly), 23. 3. 1968
* Prvý ligový hetrik: Slovan BratislavaZVL Žilina 8:1 (4 góly), 17. 11. 1974
* Stý ligový gól: Slovan BratislavaZVL Žilina 5:0 (2 góly), 10. 4. 1977
* Najviac gólov v jednej sezóne: 19, Slovan Bratislava, 1971/1972

## Góly v reprezentácii

## Góly v európskych pohároch

## Úspechy
**Klubové**
* víťaz Pohára víťazov pohárov 1969 so Slovanom Bratislava
* 3× majster Česko-Slovenska 1969/70, 1973/74, 1974/75 so Slovanom Bratislava
* 4× víťaz Česko-slovenského pohára 1968, 1972, 1974, 1976 so Slovanom Bratislava

**Individuálne**
* účastník MS 1970 v Mexiku
* najlepší strelec čs. ligy 1971/72 (19 gólov)
* člen Klubu ligových kanonierov (100 gólov)
* člen Klubu ligových kanonýrů (100 gólov)

## Referencie


## Externé odkazy
*FOTBAL CZ 
*ŠK Slovan

Kategória:Česko-slovenskí futbalisti
Kategória:Slovenskí futbalisti
Kategória:Hráči ŠK Slovan Bratislava
Kategória:Osobnosti z Bratislavy
Klíčny list

[náhľad|Klíčne listy - [jednoklíčnolistové a dvojklíčnolistové]]
**Klíčny list** (iné názvy: **klíčny lístok**, **kotyledón**, **kotyledon**, zriedkavo **cotyledon**; nesprávne [bohemizmus] alebo staršie: *deložný list* [alebo *lístok*]; staršie: *[[deloha]]*, *maternica*, *maternicový list*, *klový list* [alebo *lístok*], *keľnica*; lat. *cotyledon*) je v botanike prvý list na stonke mladých semenných rastlín. Zárodok klíčneho listu je veľmi často viditeľný už v semene. Klíčne listy sú vynášané nad povrch len u niektorých rastlín (epigeické klíčenie), u ostatných zostávajú pod zemou (hypogeické klíčenie).

Nahosemenné rastliny majú spravidla väčší počet klíčnych listov (8-15), dvojklíčnolistové obvykle dva, jednoklíčnolistové jeden. Existujú však aj výnimky. U vstavačovitých rastlín úplne chýba. U dvojklíčnolistových niekedy zase môže dôjsť k zakrpateniu jedného klíčneho listu (blyskáč, chochlačka, kotvica). Paraziti ako imelo alebo kukučina nemajú klíčne listy vôbec. 

Klíčne listy mávajú rôzny tvar aj konzistenciu, často sú veľmi odlišné od pravých asimilačných listov. Najčastejšie však sú vajcovité alebo čiarkovité. Ak obsahuje semeno živné pletivo endosperm, klíčne listy z neho v prvej fáze čerpajú živiny (škrob). Neskôr vystupujú nad zem a na svetle zozelenejú. Ak semeno endosperm nemá, bývajú klíčne listy hrubé a nezelené a obsahujú zásobné látky (škrob, olej) a zostávajú pod zemou (napr. dub, orech, hrach). 

Klíčne listy väčšinou vzápätí z rastliny opadávajú, ale napr. u pŕhľavy malej a fazule zostávajú aj niekoľko mesiacov. Fazuľa ma 7-10 klíčnych listov.

## Pozri aj
* List
* Semeno

## Externé odkazy
* Terminologický slovník biológie rastlín 
* Ottův slovník naučný  
* Biologická fakulta JCU, materiály 

## Zdroj

Kategória:Morfológia rastlín
Indické národné hokejbalové družstvo mužov

**Indické národné hokejbalové družstvo mužov** je národné družstvo mužov, ktoré reprezentuje Indiu v medzinárodných hokejbalových súťažiach a priateľských zápasoch. Funguje pod záštitou *Indian Ball Hockey Federation* (IBHF). Družstvo vzniklo v roku 2002 a v roku 2003 niektorí jeho hráči boli súčasťou  na Majstrovstvách sveta 2003. Od roku 2005 sa zúčastňuje majstrovstiev sveta ako samostatný subjekt. Jeho najväčším úspechom je zisk striebornej medaily z majstrovstiev sveta v roku 2009.

## Vrcholné podujatia
Indické družstvo sa zúčastnilo piatich turnajov majstrovstiev sveta, prvýkrát v roku 2005 v americkom Pittsburghu. Na prvom turnaji sa z B divízie prepracovalo až k zápasu o 5. miesto. V ňom s  prehralo a obsadilo celkové 6. miesto. To ho oprávňovalo účinkovať na nasledujúcom turnaji v nemeckom Ratingene v A divízii, v ktorej sa aj udržalo. Najväčší úspech dosiahlo o dva roky neskôr v Plzni, kde sa dostalo do finále turnaja, v ktorom prehralo s  až v predĺžení. Na ďalších dvoch turnajoch sa nezúčastnilo a tak v roku 2015 muselo opäť začínať iba v skupine B divízie. Tú vyhralo, rovnako ako aj preliminačný zápas s  a obsadilo celkové 9. miesto, čím opätovne postúpilo v roku 2017 do skupín A divízie.

## Výsledky
;Majstrovstvá sveta

;Majstrovstvá Ázie

## Referencie

## Externé odkazy
* Oficiálna stránka Indian Ball Hockey Federation  
* Indické družstvo na stránke MS 2015  

Kategória:Národné hokejbalové družstvá
Hokejbal
Volčansk

**Volčansk** môže byť:

* mesto v Rusku v Sverdlovskej oblasti, pozri Volčansk (Sverdlovská oblasť)
* ruský názov ukrajinského mesta Vovčansk
Michálkovice

**Michálkovice** je bývalé mestečko a od 24. novembra 1990 mestský obvod štatutárneho mesta Ostrava.

## História
Prvá písomná zmienka pochádza z 12. septembra 1440. Michálkovice boli až do roku 1630 súčasťou Sliezskej Ostravy, ku ktorej sa znovu pripojili v roku 1714. Do polovice 19. storočia išlo o výhradne poľnohospodársku obec. Rozvoj priemyslu v okolí i nález uhlia na jej území zmenil poľnohospodársky ráz dediny. Cisárskym rozhodnutím z 27. januára 1866 sa Michálkovice stali samostatnou obcou. Dňa 1. apríla 1907 boli povýšené na mestečko. Od 1. júla 1941 boli pripojené k Moravskej Ostrave. Od roku 1946 do roku 1960 boli mestským obvodom mesta Ostravy. V rokoch 1961 – 1990 boli súčasťou mestského obvodu Slezská Ostrava.

## Iné projekty

## Externé odkazy
* Oficiálna stránka

## Zdroj
* 

Kategória:Mestské obvody Ostravy
František Kaberle

**František Kaberle** môže byť:

* český hokejista, pozri František Kaberle (1951)
* český hokejista, syn vyššie menovaného, pozri František Kaberle (1973)

Kaberle, František
Cesta II. triedy 528 (Slovensko)

**Cesta II. triedy 528** bola v rokoch 1946 až 1950 cesta II. triedy na Slovensku.

## História
Cesta viedla v koridore časti dnešnej cesty II/585 z Lučenca do obce Rároš (m.č. obce Trenč), odkiaľ mala po moste cez Ipeľ (v tom čase zničenom na konci II. svetovej vojny) pokračovať do Maďarska v smere do mesta Szécsény. V roku 1950 bola preklasifikovaná na cestu I. triedy číslo I/71 a jej pôvodné číslo bolo použité v Česku. V 90-tych rokoch bola cesta prekategorizovaná späť na cestu II. triedy a spolu s dovtedajšou cestou II/565 bola zaradená ako nová cesta II/585.

## Pozri aj
* Zoznam ciest II. triedy na Slovensku

Kategória:Zaniknuté cesty na Slovensku
Urup (ostrov)

**Urup** (; po āinsky ウルㇷ゚ — Urup; 得撫島, *Uruppu-tó*) je neobývaný ostrov južnej skupiny ruských Kurilských ostrovov. Administratívne patrí do ruskej Sachalinskej oblasti. Rozlohou (približne 1 450 km²) je štvrtý najväčší v súostroví Kurily. V rokoch 1946–1991 bolo na ostrove umiestnené pohraničné vojsko ZSSR. V súčasnosti na ostrove nie je stále osídlenie.

## Geografia
náhľad|left|Mapa znázorňujúca históriu Kurilských ostrovov. Väčšina južných ostrovov Kuríl bola súčasťou Japonska v rokoch 1855 až 1945. Urup, hoci patrí medzi južné ostrovy, bol súčasťou Japonska v rokoch 1875 až 1945, podobne ako väčšina ostrovov súostrovia. Na tieto ostrovy (teda aj vrátane Urupu) si Japonsko nerobí nárok.
Urup je oddelený prielivom Urup od ostrovov Čornyje Bratia, ktoré sa nachádzajú 30 km severovýchodne, a Vriesovým prielivom od ostrova Iturup, nachádzajúceho sa asi 40 km juhozápadne. Má pretiahnutý tvar, tiahne sa od severovýchodu na juhozápad v dĺžke 116 km, šírka ostrova dosahuje maximálne dvadsať kilometrov. Najvyšším bodom ostrova je skupina sopiek Ivao ().

## Iné projekty

## Zdroj
*

Kategória:Kurilské ostrovy
Lukáš Hlavica

**Lukáš Hlavica** (* 7. október 1965, Praha) je český rozhlasový a televízny herec a dabér.

Pochádza z umeleckej rodiny, jeho starý otec aj otec boli herci, strýko je operný spevák. Mamička je tiež filmová a televízna herečka. Absolvoval odbor herectvo na pražskej DAMU. V súčasnej dobe tu pôsobí ako pedagóg. Je známy ako úspešný dabér, ďalej sa venuje divadelnej réžii. V roku 2019 načítal audioknihu Tiché lži (vydala Audiotéka) a audioknihu Zlatý dům (vydala Audiotéka).

## Filmografia, výber
### Divadelná réžia
* Fiodor Michajlovič Dostojevskij:*Bratři Karamazovi*, Dejvické divadlo
* Melissa James Gibsonová: *[sic]*, Dejvické divadlo
* Jean Dell, Gérard Sibleyras: *Takový žertík*, Divadlo Na Jezerce
* Alan Ayckbourn:*Nadílka*, Divadlo Na Jezerce
* Niccolò Machiavelli: *Mandragora*, Divadlo Na Jezerce

### Televízne role
*2006 *Swingtime*
*2005 *Jasnovidec, Otázka pohledu*
*2004 *In nomine patris*
*2003 *Město bez dechu, Nekonečná neděle, Vrah jsi ty!*
*1999 *Specialita šéfkuchaře*
*1997 *Žena v kleci*
*1996 *Jakub a Modřínka*
*1993 *O zázračné mouše*
*1992 *Růžový květ*
*1991 *Pohádka o touze*
*1989 *Fubu, Víš jak zpívá zvonek...?*
*1988 *Libeňský čaroděj*
*1980 *Had z ráje*

### Dabing

## Externé odkazy
*
*

## Zdroj

Kategória:Českí herci
Kategória:Českí dabingoví herci
Kategória:Českí filmoví herci
Kategória:Českí televízni herci
Kategória:Absolventi Akadémie múzických umení v Prahe
Kategória:Osobnosti z Prahy
Kunštátská obora

**Kunštátská obora** je prírodná pamiatka ev. č. 1921 na juhozápadnom okraji obce Kunštát v okrese Blansko. Oblasť spravuje AOPK Brno.

## Ochrana
Predmetom ochrany sú listnaté porasty okolo zámku Kunštát. Zámocký les je pri východnom okraji Českomoravskej vrchoviny regionálne významnou lokalitou jedinečného kontaktu rôznych spoločenstiev listnatého lesa 3. dubobukového a 4. bukového vegetačného stupňa v prírode blízkom až prirodzenom stave s bohatou synusiou bylín a tráv. Staré duté stromy sú významným hniezdiskom vtáctva.

K najvýznamnejším druhom dovezených drevín patrí dub americký *(Quercus L.)*, lipa strieborná *(Tilia argentea)*, tis červený *(Taxus baccata)*, tuja západná *(Thuja occidentalis)* a vzácny orgován čínsky *(Syringa chinensis)*.

## Referencie


## Pozri aj
* Zoznam chránených území v okrese Blansko

## Iné projekty

## Externé odkazy
* Zámok Kunštát  
* geoview.info 
* Mikroregión Kunštátsko - Lysicko  

## Zdroj

Kategória:Chránené územia v okrese Blansko
Urup

**Urup** môže byť:
* ostrov Kurilského súostrovia, pozri Urup (ostrov)  
* prieliv v Tichom oceáne, pozri Urup (prieliv)
* rieka v Karačajsko-čerkeskej republike, pozri Urup (rieka)
* dedina v Karačajsko-čerkeskej republike, pozri Urup (dedina)
* vrch v pohorí Veľký Kaukaz, pozri Urup (vrch)
Hersica

**Hersica** je prírodná pamiatka ev. č. 1868, ktorá sa nachádza v okrese Blansko. Správa AOPK Brno.

Predmetom ochrany sú mokraďové spoločenstvá s prirodzenými jelšinami a vysokým výskytom bledule jarnej *(Leucojum vernum)*.

## Referencie


## Pozri aj
* Zoznam chránených území v okrese Blansko

## Externé odkazy
* Jizni morava.cz
* Na stránke Turistika.cz
* Biolib.cz
* Studienka v PP Hersica

## Zdroj

 
Kategória:Chránené územia v okrese Blansko
Kategória:Povodie Svratky